Djedica (70) uzgajao marihuanu u polju kukuruza kod Bjelovara

Vitalni umirovljenik (70) uhićen je nakon što mu je policija na imanju otkrila plantažu marihuane, javlja bjelovarska policija.

Sve se odigralo u okolici Bjelovara. Krim-policija nestašnom je djedici u četvrtak uz sudski nalog upala na imanje te obavila pretragu zemljišta i svih nekretnina.

“Pretragom je u polju kukuruza iza obiteljske kuće pronađeno 85 biljki indijske konoplje, dok je na zemljištu i u štaglju u blizini obiteljske kuće, pronađeno još 27 biljki indijske konoplje, suhe biljke i dijelovi biljki koji su se nalazili na tavanu štaglja te hrpe polusuhih vrhova marihuane ukupne mase oko 1,5 kilograma.

Sve pronađeno je oduzeto od 70-godišnjaka te će biti dostavljeno u Centar za forenzična ispitivanja, istraživanja i vještačenja „Ivan Vučetić“ u Zagrebu, nakon čega slijedi dovršetak kriminalističkog istraživanja”, otkrivaju iz bjelovarske policije.

Objava Djedica (70) uzgajao marihuanu u polju kukuruza kod Bjelovara pojavila se prvi puta na Danica.hr.