Djed vozio unuka na quadu. Sletjeli su s ceste i završili u bolnici

Djed (71) je posjeo unuka na četverocikl i krenuo na vožnju. No, izletjeli su s lokalne ceste i završili u bolnici.

Nesreća se dogodila u nedjelju oko 10.30 sati u zagorskome mjestu Velika Ves. Vozač quada teško je ozlijeđen, a dječak je završio u zagrebačkoj Klaićevoj gdje su mu, srećom, ustanovljene lakše tjelesne ozljede.

“Do prometne nesreće je došlo kad je 71-godišnjak upravljaju četverociklom nerazvrstanom cestom te je po izlasku iz zavoja sletio na livadu. Došlo je do prevrtanja vozila i pada vozača i djeteta koje se prevozilo kao putnik na vozilu.

Ozlijeđenima je liječnička pomoć pružana u Općoj bolnici Zabok. Dijete je zadobilo lakše ozljede i prevezeno je u Kliniku za dječje bolesti u Zagreb, a vozač je zadobio teške tjelesne ozljede i zadržan je na liječenju u Zaboku.

Nadalje, utvrđeno je kako je 71-godišnjak upravljao četverociklom bez zaštitne kacige i bez A1 kategorije upisane u vozačku dozvolu. Vozaču će biti izdan obavezni prekršajni nalog”, izvijestili su iz zagorske policije.

Objava Djed vozio unuka na quadu. Sletjeli su s ceste i završili u bolnici pojavila se prvi puta na Danica.hr.