Nesmotreni djedica (80) pao s motora i teško se ozlijedio

Vremešni 80-godišnji motorist teško je ozlijeđen u prometnoj nesreći u utorak oko 9.45 sati, izvijestila je jutros Policijska uprava.

Nesreća se dogodila u mjestu Vuglovec, zaseok Požarnjak, između Ivanca i Lepoglave.

“U prometnoj nesreći ozlijeđen je 80-godišnjak. On je upravljao mopedom nerazvrstanom cestom i zbog stvari koje je prevozio umanjio je stabilnost vozila.

U jednom trenutku izgubio je nadzor nad upravljačem i pao na kolnik. Pritom je ozlijeđen te mu je medicinska pomoć pružena u varaždinskoj bolnici”, otkrili su u srijedu iz policije.

Objava Nesmotreni djedica (80) pao s motora i teško se ozlijedio pojavila se prvi puta na Danica.hr.