Igor vozio s više od 2 promila: ‘Ma susjed postao djed, a meni nestalo cigareta…’

Igor (52) je proglašen krivim i osuđen jer je u prosincu oko 21.30 sati u Zagrebu u Resniku upravljao kombijem pod utjecajem alkohola od 2,15 promila.

Osim toga, policija je utvrdila i da nije bio vezan. Igor je na ročištu sve priznao i objasnio okolnosti koje su dovele do toga.

“Nikad nisam počinio ovakav prekršaj i žao mi je zbog svega. Tog dana moj susjed je postao djed, te smo to slavili, a te zgode krenuo sam samo po cigarete na obližnju benzinsku. Pa su me zaustavili”, rekao je Igor.

Vozač dosad nije bio prekršajno kažnjavan, potvrđeno je u evidenciji Ministarstva pravosuđa.

Sutkinja ga je kaznila s 840 eura i mora platiti 40 eura prekršajnih troškova. Dobio je i dvomjesečnu zabranu upravljanja. Presuda je nepravomoćna.

Objava Igor vozio s više od 2 promila: ‘Ma susjed postao djed, a meni nestalo cigareta…’ pojavila se prvi puta na Danica.hr.