Tuga, bol i očaj: djed automobilom usmrtio unuka (2)

Tuga, bol i očaj. Djed (63) nasmrt je pregazio unuka (2) automobilom u nedjelju poslijepodne na području Duge Rese!

“Jučer, na području Donjeg Zvečaja, Duga Resa, 63-godišnjak se osobnim automobilom s makadama započeo kretati unatrag u namjeri ulaska u dvorište te je tom prilikom udario dijete.

Dijete je odmah prevezeno u zdravstvenu ustanovu gdje je od zadobivenih ozljeda preminulo. Nadležnom državnom odvjetništvu bit će proslijeđeno izvješće”, kratko su priopćili jutros iz policije.

Dječakov shrvani otac Igor obratio se danas Radio Mrežnici donijevši u prostorije radija i osmrtnicu neprežaljenom sinu.

“Sada više ništa nije važno, Matea više nema. Samo bih vas zamolio da preko Radio Mrežnice uputite molbu svim ljudima koji žele doći na pokop našeg Matea u četvrtak, da ne budu obučeni u crninu”, zamolio je otac.

Pokop mališana bit će u četvrtak na groblju Sveti Ivan u Zvečaju u 13 sati.

Objava Tuga, bol i očaj: djed automobilom usmrtio unuka (2) pojavila se prvi puta na Danica.hr.